 Proza - : - in capul lui Lyon Ankovitch ( 5) de rechesan gheorghe : - in capul lui Lyon Ankovitch ( 5) de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) > in capul... (Proza) > Mos Nicolae... (Proza) > papusi din... (Poezie) > niciodata... (Poezie) > amintiri din... (Poezie) > fata din... (Poezie) > macabra... (Poezie) > iarba verde... (Poezie) > cititorul de... (Poezie) > poemul... (Poezie) > liftierele ... (Poezie) > Conversatie... (Proza) > tot ceea ce... (Poezie) > alef 1 ... (Poezie) > Notorietate ... (Personale) > Belerophon... (Proza) > ex aequo ... (Poezie) > xxx ... (Personale) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13960923 index.html' > Vizionari: 1615 > in capul lui Lyon Ankovitch ( 5) proza [ ] - - - - - - - - - - - - - - - - - - - - - - - - - de rechesan gheorghe [danrec ] 2010-11-12 | | Dupa ce o expedie pe June, Ankovitch isi lua favoritul in brate si plecara sa cineze. Chema un taxi si o luara pe Manhatan bridge pina pe Canal Street unde, la intersectia cu 6th Avenue, in spatele unui parculet fitos, gen feng-shui adaptat peisagistic, se afla o pescarie binecunoscuta printre amatorii de trufandale marine. soferul, un rus cu mustata blonda zburlita si sapca de piele conducea ca un bezmetic, trecind fara sa semnalizeze de pe o banda pe alta, pufaind in tot acest timp, dintr-un trabuc negru si puturos. Duhoarea de mahorca umplu toata masina si Jade incepu sa tuseasca, iar Ankovitch il batu pe umar si-i spuse sa stinga tigara. individul cobori geamul poertierei si o arunca nepasator afara, cit pe aici sa nimereasca in ochi un pusti care se strecura, pedalind de zor, prin marea de autovehicule. "Aquarium " e de fapt o terasa deschisa, imprejmuita de bazine uriase din sticla in care se zbenguiau tot felul de vietati marine, de la crabi imperiali si somoni de islanda pina la caracatite uriase care se incolaceau in jurul tridentului si-si schimba furioase culoarea din galben pal sau oranj in brun intunecat cind erau trase afara. Clientul poate sa-si aleaga pestele dorit, pe care bucatarul il casapeste pe loc, prajindu-l apoi pe plita incinsa, marinindu-l in o suta si una de feluri sau rulindu-l crud intre foi de alge negre. Ankevitch se posta, tinindu-si catelul in brate, in dreptul acvariilor. ii arata pe rind un cird de dorade sclipind metalic in apa salcie, "sparus aurata" ii sopti giugiulindu-i urechile linoase, apoi trei exemplare superbe, oranj-azurii de peste tepos regal care inotau molateci, "balistes vetula"", un ton imens de Patagonia, care bolborosea extenuat printre firele verzulii de alge, "thunus orientalis" si un peste-balon in nuante verde-prazuliu care plutea ca o geamandura, "lagocephalus sceleratus". Pentru ca Jade nu se putea hotari ce sa pape, comanda bucatarului cu sort negru care statea la tejghea, o portie de sepie cu sos de stridii si ghimbir pentru el si un sushi fourfish, felii de ton, somon si macrou neozeelandez, rulate impreuna cu orezul in foi de alge negre si stropite cu otet de orez. Pestii scosi din bazine, fura decapitati, eviscerati, transati si feliati, satirul chinezului toca fulgerator trupul caracatitei, tentaculele zburau maruntite in tigaie, degetele rulau cu dexteritate fisiile de carne cruda, intorceau inelele viscoase scaldate in sos negru care sfiriiau pe plita, totul se petrecea cu o viteza uluitoare si in mai putin de cinci minute ii intinse, pe doua platouri de bambus, haleala delicios asezonata si aburinda. Desi mi-era foame, nu mincasem nimic de mai bine de optzeci de ore, dar duhoarea de sepie perpelita scaldata-n zemuri de lamelibranhiate, care urca prin nari, sinusuri si alte orificii, imi intoarse matele pe dos. Ankovitch chelfaia zgomotos ajutindu-se cu degetele atunci cind fisiile de carne ii alunecau din betisoare, in timp ce potaia mirosea precauta bucatelele de sushi de pe platou, fara sa se atinga de ele. Nu e prea multa lume pe terasa desi era ora cind ieseau toti functionarii de la slujba. De masutele din ratan sintetic se apropie un ins rapanos, intolit intr-o bluza veche de camuflaj gen beretele negre si o pereche de jeansi peticiti, cu doua numere mai mari.tinuta e completata de o pereche de ciubote de culori diferite, stingul e un bocanc USA Navy, cealalta un mocasin cafeniu cu talpa dezlipita si o sapca de basebal decolorata. Se posteaza inaintea lor si murmura ragusit: " sefu’, daca amicului tau patruped nu ii e foame, termin eu portia lui!" Fata cenusie e spuzita de smocurile unei barbi murdare, riduri adinci, pline de jeg ii brazdeaza pometii si dinspre toalele mototolite adie un damf elocvent de mizerie. Ankovitch il priveste atent si tresare de parca ar fi vazut fantoma lui Poe cu o butelca de amontillado sub brat. Din strafundurile encefalice se-ntrupa replica unei Pieta daltuite din sapun. " Sonny- boy, ce naiba, faci nu te-am vazut de-un mileniu!" Homeless-ul se holbeaza la el si exclama bucuros: " Leo, amice, tu esti?" Se imbratisara si, dupa citeva amabilitati reciproce, Ankovitch ii indesa in mina o hirtie cu mutra lui Ben Franklin. Celalalt protesta, dar pina la urma o lua, invins de insistentele lui. " Sonny, n-am sa uit niciodata cum mi-ai salvat curu’ la Khe Sanh cind pieile galbene au navalit de pe dealuri inconjurind tot batalionul!" Am facut repede un calcul mental. Ankovitch era prea tinar ca sa se inroleze si-n prima cafteala din Golf, daramite in Vieinam! O lua apoi, hita-hita, cu metroul pina in Queens si de acolo merse la Mount Zion Cemetery unde aseza un snop de crizanteme galbene la picioarele unei pietre modeste din bazalt, pe a carei suprafata napadita de licheni zgrunturosi de-abia se mai putea citi "Sarah Agnoli nasc. Bloomfeld". Din pilnia holgrafica se intrupa o matroana obeza, roscata plina de pistrui pe antebratele ca niste caltabosi, incinsa cu un sort slinos in carouri alb-albastre care ii intindea unui pusti brunet si slabanog de vreo 5-6 ani, un castron aburind, cu budinca de tapioca. Mucosul avea leit ochii si gura lui Ankevitch. Jade isi ridica piciorul din spate in dreptul lespezii vrind sa contribuie si el la momentul de reculegere, dar fu impins spre o tufa de liliac. Eu, daca as fi fost in locul lui, as fi aruncat potaia intr-o gura de scurgere din apropiere. Ajuns acasa Ankevitch se imbata metodic: votca, bere neagra si la urma sangria. Dupa ce se satura de alcool se apuca sa scrie o aiureala pe dosul unui catalog cu pastile de slabit pe care-l gasi in cutia postala: " priveste-ma bizonule singeriu atinteste-ti pupila de batiscaf printre nori sunt eu copilul rahitic al spatiilor vaste pruncul nefericit tracasat de peripatetism anabel lee nu vrea sa-mi fie amanta corbule prietene tu ma-ntelegi totemul lebedei ma impunge-ntre coaste ei si care-i problema voastra domnilor inspectori fiscali da da am elitre confectionate din aburul sargaselor scaldatu-m-am in zori in groapa marianei tocmai facuse un avort nereusit seara am cinat cu papa Hemingway creveti a la Dorian Gray soufle rece de cantaride am petrecut de minune viva el torro eviva la revolucion  " Nici treaz n-as fi priceput biiguiala aceea, darmite ametit cum eram de damfurile amestecate ale licorilor care-i urcau in scafirlie. Cind isi mai reveni se apuca sa imbaieze shitzu, indeleinicire deloc usoara, fiindca turna atita sampon pe biata creatura ca era cit pe ce sa-l asfixieze. in timp ce-l usca cu foenul il insfaca iar melancolia si se puse pe bocit deasupra cazii, inginind printre sughituri: " n-am vrut tanti Sarah, pe cuvintu’ meu de scout ca n-am vrut Jerry e de vina, el m-a pus sa fac gaura din peretele baii " ii puse lui Jade doua fundite rosii in coama neagra-pufoasa si-si lega o bandana rosie in jurul fruntii. Se holba in oglinda si-l pufni rasul vazindu-si mutra de clown trist, cu pungi vinetii sub ochi si buzele rosii rasfrinte senzual intr-un rinjet de afrodita timpa. Pe cuvintul meu decit sa-l vad in halul asta, mai bine as face dragoste cu o reproducere ieftina a odaliscei lui ingres! Dupa ce vomita in reprize, se potoli se spala pe dinti se puse in pat cuminte. Ma cam saturasem de crizele lui si am hotarit sa-i aplic un regim de abstinenta fortata. Dupa ce m-am convins ca adormise, mi-am dat drumul in jos pe canalul auditiv, mi-am facut loc anevoie printre ciolanele din ureche si am aterizat pe perna. imi intocmisem un plan minutios. intii, am tiriit, cu destula greutate o scindura gasita in debara si am proptit-o bine in dreptul dulapiorului care-i servea drept bar pentru bauturi, in asa fel incit sa formeze o panta. M-am strecurat in cosuletul in care dormea potaia si i-am zbierat in ureche: " Ma-ta e o tirfa, s-a culcat cu un schnauzer!" Cind s-a ridicat in patru labe, am zbughit-o spre dulap cu el pe urmele mele.Talia mea micsorata nu prea ma avantaja, era ca un mamut linos pe linga mine, dar am reusit sa ma strecor printre picoarele mesei si sa urc in goana panta. in ultimul moment, m-am ferit intr-o parte, prinzindu-ma de cantul usii, iar el tisni inainte miriind si propulsat de impuls se catapulta in mijlocul butelcilor cu spirtoase. Le izbi in plin, ca pe niste popice, rasturnindu-le pe toate intr-o harababura de cioburi si schelalaieli. L-am lasat ametit in balta de alcool, scincind ca un copil care si-a julit genunchii si m-am strecurat inapoi in urechea lui Ankevitch, nu inainte a lua cu mine un breloc mic in forma de penis, care avea la capat un spot laser. | index 'pageview'); 